১৯৮২ সালে “দ্য এক্সটেন্ডেড ফেনোটাইপ” বইটিতে ডকিন্স প্রথম এই ভাবনাগুলো উত্থাপন করেন। অনেক দিক দিয়েই এই বইটি তাঁর সময়ের চেয়ে বহুদূর এগিয়ে ছিলো। ১৯৮০-র দশকে বিজ্ঞানীরা অল্প কয়েকটি পরজীবি নিয়ে কাজ করেছিলেন যারা তাদের পোষকের আচরণ বদলে দেয়। কিন্তু ডকিন্সের এই অনুকল্প (হাইপোথিসিস) সত্য হলে পরজীবিদের মাঝে অবশ্যই এমন কোন জিন থাকতে হবে যা তাদের পোষকদের জিনগুলোর কার্যক্রম তুরুপের তাসের মতো বদলে দেয়।